pythainlp/thai-wiki-dataset-v3 huggingface dataset:
คูลฟาเรนไฮต์ 93

คูลฟาเรนไฮต์ (COOLfahrenheit) เป็นสถานีวิทยุในประเทศไทย ผลิตรายการโดย บริษัท อาร์เอส มิวสิค จำกัด ในเครือของ อาร์เอส
== ประวัติ ==
คูลฟาเรนไฮต์ (COOLfahrenheit) ออกอากาศครั้งแรก เดิมชื่อ คูลเอฟเอ็ม ของบริษัท สกายไฮ เน็ตเวิร์ค จำกัด ทางสถานีวิทยุกระจายเสียงกองทัพบก กองพลที่ 1 รักษาพระองค์ เอฟเอ็ม 98.0 เมกะเฮิร์ตซ์ เมื่อปี พ.ศ. 2543 ต่อมาย้ายไปออกอากาศทางสถานีวิทยุกระจายเสียงเสียงจากทหารเรือ ส.ทร.วังนันทอุทยาน เอฟเอ็ม 93.0 เมกะเฮิร์ตซ์ ตั้งแต่ปี พ.ศ. 2547 กระทั่งเปลี่ยนชื่อมาเป็น คูล 93 ฟาเรนไฮต์ เมื่อปี พ.ศ. 2549 โดยนำเสนอเพลงเพราะสำหรับคนทำงาน ตลอด 24 ชั่วโมง และคลื่นนี้ กลายมาเป็นวิทยุเรตติ้งอันดับ 1 ต่อเนื่องยาวนานที่สุดตั้งแต่ปี พ.ศ. 2547 จนถึงปัจจุบัน  การออกอากาศครอบคลุมในพื้นที่ กรุงเทพและปริมณฑล นอกจากนี้ยังส่งสัญญาณรับฟัง คูลฟาเรนไฮต์ ไปยังอีก 1 จังหวัด ทางสถานีวิทยุกระจายเสียงเสียงจากทหารเรือ ส.ทร.11 เชียงใหม่ เอฟเอ็ม 88.0 เมกะเฮิร์ตซ์ ในชื่อ คูลฟาเรนไฮต์ 88 เชียงใหม่ ออกอากาศครั้งแรกเมื่อปี พ.ศ. 2555 และยุติออกอากาศเมื่อส่งท้ายปี พ.ศ. 2556 อนึ่งเมื่อปี พ.ศ. 2556 หลังจากที่บริษัท สกายไฮ เน็ตเวิร์ค จำกัด ได้เปลี่ยนชื่อบริษัทใหม่เป็น บริษัท คูลลิซึ่ม จำกัด ได้มีการเปลี่ยนชื่อเรียกสถานีเป็น คูลฟาเรนไฮต์ 93
จากสภาวะการเปลี่ยนแปลงพฤติกรรมของผู้ฟังที่ย้ายแพลตฟอร์มมารับฟังผ่านช่องทางออนไลน์มากขึ้น ในเดือนกรกฎาคม พ.ศ. 2560 คูลฟาเรนไฮต์ 93 จึงได้รับการรีแบรนด์อีกครั้งในชื่อ คูลฟาเรนไฮต์ (COOLfahrenheit) โดยไม่ระบุความถี่เพื่อเปิดเกมรุกช่วงชิงผู้ฟังในช่องทางออนไลน์อย่างเต็มตัว ทั้งเว็บไซต์ www.coolism.net และโมบายแอปพลิเคชัน Coolism ทั้งระบบ iOS และ Android
เมื่อวันที่ 2 พฤษภาคม พ.ศ. 2566 มีการเปลี่ยนชื่อบริษัทผู้ดำเนินการสถานีวิทยุคูลฟาเรนไฮต์เป็น บริษัท อาร์เอส มิวสิค จำกัด เพื่อรองรับการนำธุรกิจเพลงเข้าจดทะเบียนในตลาดหลักทรัพย์แห่งประเทศไทยของอาร์เอส ส่งผลให้คูลฟาเรนไฮต์กลายเป็นสถานีวิทยุในเครืออาร์เอส มิวสิค ไปโดยปริยาย
== กรรมการผู้จัดการ ==
นายสุระชาติ ตั้งตระกูล
นายคมสันต์ เชษฐโชติศักดิ์
นายสุธี ฉัตรรัตนกุล
นายปริญญ์ หมื่นสุกแสง (ปัจจุบัน)
== นักจัดรายการคูลฟาเรนไฮต์และตารางจัดรายการ ==
นักจัดรายการคูลฟาเรนไฮต์ในปัจจุบัน
06.00-09.00 น. วันจันทร์-ศุกร์ Cool J อาร์ม พิพัฒน์ วิทยาปัญญานนท์
09.00-12:00 น. วันจันทร์-ศุกร์ Cool J ตั้ม ภัทรวุฒิ สิงหเสนี
12.30-15.00 น. วันจันทร์-ศุกร์ Cool J ขวัญ วรงค์พร วิชัยดิษฐ์
15.00-18.00 น. วันจันทร์-ศุกร์ Cool J ไปป์ ปวร กิจเจริญการกุล
18.00-21.00 น. วันจันทร์-ศุกร์ Cool J แนน กัญดา ศรีธรรมูปถัมภ์
21.00-24.00 น. วันจันทร์-ศุกร์ Cool J กัญ รังรอง วัณณรถ
== หมายเหตุ ==
== อ้างอิง ==
== แหล่งข้อมูลอื่น ==
เว็บไซต์คูลลิซึ่ม
http://www.rs.co.th
http://www.prachachat.net/news_detail.php?newsid=1489046472
http://www.manager.co.th/Entertainment/ViewNews.aspx?NewsID=9600000026955
http://www.rs.co.th/pressroom/frontend/press_room_detail/id/36 
http://rs-th.listedcompany.com/newsroom/20140219-RS-PR01-TH.pdf
http://www.praew.com/3698/people/celeb-blog/coolism-คูลลิซึ่ม/
http://www.fareastddb.com/buzz/?p=18679
https://brandinside.asia/cool-93-and-radio-market/
http://www.hooninside.com/news-detail.php?id=146955
http://www.komchadluek.net/news/ent/169247
http://www.bangkokbiznews.com/news/detail/710026
http://daily.bangkokbiznews.com/detail/303240
https://www.matichon.co.th/news/606176
https://www.prachachat.net/marketing/news-6703
สถานีวิทยุในประเทศไทย
อาร์เอส
ระตี จุลพล

นางระตี (วิเศษสุรการ) จุลพล นักดนตรีไทยที่มีชื่อเสียงโดยเฉพาะการบรรเลงจะเข้ เกิดที่ อำเภอบางรัก กรุงเทพ ฯ เมื่อวันที่ 12 มิถุนายน พ.ศ. 2466 เป็นบุตรีของพันโทพระวิเศษสุรการ (ต่วน ไชยสุต) และนางแจ่ม วิเศษสุรการ พระวิเศษสุรการนั้นเป็นทหาร และเล่นดนตรีไทยได้ ส่วนมารดาเป็นครูที่โรงเรียนสตรีมหาพฤฒาราม มีพี่น้องร่วมบิดามารดา 5 คน ระตีเริ่มเรียนดนตรีไทยตั้งแต่อายุ 8 ขวบ โดยเรียนที่บ้าน เริ่มต่อเพลงจะเข้เมื่ออายุ 12 ปี โดยต่อเพลงจระเข้หางยาวเป็นเพลงแรกกับชุ่ม กมลวาทิน จากนั้นก็ต่อ เพลงแป๊ะ พม่าห้าท่อน และลาวแพน หัดจะเข้เพิ่มเติมจากจ่าง แสงดาวเด่น  ได้ต่อเดี่ยวจะเข้ เพลงมุล่ง แขกมอญสามชั้น และกราวใน เมื่อครูจ่างถึงแก่กรรมแล้วจึงได้ต่อทางเดี่ยวสารถี แขกอาหวังและจีนขิมใหญ่ จาก แสวง อภัยวงศ์ ได้แสดงฝีมือเดี่ยวจะเข้เพลงลาวแพน ออกอากาศทางวิทยุศาลาแดงเป็นครั้งแรก เมื่ออายุ 15 ปี
ทางด้านการศึกษา ระตีเริ่มเรียนหนังสือที่โรงเรียนสายปัญญา โรงเรียนสวนสุนันทา แล้วย้ายมาเรียนที่โรงเรียนเซ็นฟรังซิสซาเวียร์ จนจบชั้นมัธยมปีที่  6 จากนั้นไปเรียนต่อที่โรงเรียนเขมะสิริอนุสรณ์ เป็นนักเตรียมมหาวิทยาลัยธรรมศาสตร์รุ่นที่ ๖ เรียนจบได้ประกาศนียบัตรจากเตรียมมหาวิทยาลัยธรรมศาสตร์ จากนั้น สมัครเข้าทำงานที่กรมประชาสัมพันธ์ ได้ร่วมงานกับนักดนตรีสำคัญในสมัยนั้นหลายคน เช่น พุ่ม บาปุยะวาส ฉลวย จิยะจันทน์ สมาน ทองสุโชติ บุญยงค์ เกตุคง จำเนียร ศรีไทยพันธุ์ ประสงค์ พิณพาทย์ และสุดจิตต์ ดุริยประณีต สมาน ทองสุโชติ ได้ประดิษฐ์ทางเดี่ยวจะเข้ให้ระตีเป็นพิเศษ 4 เพลง คือ สุดสงวน สุรินทราหู นกขมิ้น และอาถรรพ์ อันเป็นทางเฉพาะสำหรับผู้ที่เดี่ยวจะเข้แบบไหว ระตีได้รับตำแหน่งหัวหน้าวงดนตรีไทย กรมประชาสัมพันธ์ตั้งแต่ พ.ศ. 2516 จนเกษียณใน พ.ศ. 2526
ระตีได้สอนจะเข้ให้นักเรียนโรงเรียนสวนกุหลาบ โรงเรียนอัสสัมชัญ โรงเรียนพันธะวัฒนา คณะครุศาสตร์จุฬาลงกรณ์มหาวิทยาลัย และมหาวิทยาลัยมหิดล ศิษย์ที่มีฝีมือดี ได้แก่ สุรพล พงษ์สุวรรณ ศักรินทร์ สู่บุญ ภัทร เครือสุวรรณ และกมล ชิดช่าง ชีวิตครอบครัว แต่งงานกับ นายพนิต จุลพล เมื่อ พ.ศ. 2488 มีบุตรสองคน คือ พ.ต.ต. พนิน จุลพล และคุณพนิตา สวัสดิโรจน์ ระตีถึงแก่กรรมในวันที่ 7 เมษายน พ.ศ. 2531 รวมอายุได้ 65 ปี
== อ้างอิง ==
http://sirindhornmusiclibrary.mahidol.ac.th/musiclibrary/index.php?ac=hall_of_fame/hall_of_fame_dataperson&id=63&languages=th#001
นักดนตรีไทย
บุคคลจากกรุงเทพมหานคร
อัลเบร์โต โมเรโน

อัลเบร์โต โมเรโน เปเรซ (Alberto Moreno Pérez, ; เกิด 5 กรกฎาคม ค.ศ. 1992) เป็นนักฟุตบอลชาวสเปน ปัจจุบันลงเล่นในตำแหน่งแบ็กซ้ายให้กับบิยาร์เรอัล สโมสรในลาลิกา และทีมชาติสเปน
เขาเริ่มต้นอาชีพกับสถาบันฟุตบอลของสโมสรเซบิยาในบ้านเกิด ก่อนถูกพัฒนาจนขึ้นสู่ทีมสำรองในปี ค.ศ. 2011 ก่อนได้ลงเล่น 62 นัดให้กับทีมชุดใหญ่ ช่วยให้ทีมชนะเลิศยูฟ่ายูโรปาลีก ในปี ค.ศ. 2014 ในปีถัดมา เขาย้ายร่วมทีมลิเวอร์พูล ในพรีเมียร์ลีก ด้วยค่าตัว 12 ล้านยูโร เขาลงเล่นเขาลงเล่น 141 นัด ทำให้ทีมคว้าเหรียญรองชนะเลิศอีเอฟแอลคัพ และยูฟ่ายูโรปาลีก ในปี ค.ศ. 2019 เขาช่วยให้สโมสรชนะเลิศยูฟ่าแชมเปียนส์ลีก และย้ายร่วมทีมบิยาร์เรอัลหลังจบฤดูกาล และช่วยให้ทีมชนะเลิศยูฟ่ายูโรปาลีกในฤดูกาล 2020–21
โมเรโน เป็นส่วนหนึ่งของทีมชาติสเปน รุ่นอายุไม่เกิน 21 ปี ที่ชนะเลิศการแข่งขันชิงแชมป์แห่งชาตินุโรปในปี ค.ศ. 2013 และได้เริ่มต้นลงเล่นกับทีมขุดใหญ่ในปีเดียวกัน
== สโมสรอาชีพ ==
=== เซบิยา  ===
=== ลิเวอร์พูล ===
ในวันที่ 1 มิถุนายน ค.ศ. 2019 ยูฟ่าแชมเปียนส์ลีก นัดชิงชนะเลิศ 2019 ลิเวอร์พูล เจอกับ ทอตนัมฮอตสเปอร์ ที่วันดาเมโตรโปลิตาโน ในมาดริด, ประเทศสเปน สุดท้าย ลิเวอร์พูล เอาชนะ ทอตนัมฮอตสเปอร์ 2-0 ช่วยให้ ลิเวอร์พูล คว้าแชมป์ยูฟ่าแชมเปียนส์ลีก สมัยที่ 6 ได้สำเร็จ ต่อมา ในวันที่ 4 มิถุนายน ค.ศ. 2019 โมเรโนจะออกจากสโมสรในซัมเมอร์นี้เมื่อสัญญาของเขาหมดลง
== สถิติอาชีพ ==
=== สโมสร ===
=== ทีมชาติ ===
== เกียรติประวัติ ==
=== สโมสร ===
เซบิยา
ยูฟ่ายูโรปาลีก: 2013–14
ลิเวอร์พูล
ยูฟ่าแชมเปียนส์ลีก: 2018–19
เรอัลเบติส
ยูฟ่ายูโรปาลีก: 2020–21
=== ทีมชาติ ===
สเปน อายุไม่เกิน 21 ปี
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี: ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2013
=== รางวัลส่วนตัว ===
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี: ทีมยอดเยี่ยมประจำการแข่งขัน 2013
== อ้างอิง ==
== แหล่งข้อมูลอื่น ==
Alberto Moreno profile at the official Liverpool F.C. website
บุคคลจากเซบิยา
นักฟุตบอลชาวสเปน
นักฟุตบอลทีมชาติสเปน
ผู้เล่นสโมสรฟุตบอลเซบิยา
ผู้เล่นสโมสรฟุตบอลลิเวอร์พูล
ผู้เล่นสโมสรฟุตบอลบิยาร์เรอัล
ผู้เล่นในลาลิกา
ผู้เล่นในพรีเมียร์ลีก
กองหลังฟุตบอล
ผู้เล่นในชุดชนะเลิศยูฟ่าแชมเปียนส์ลีก
ผู้นำเวียดนามใต้

ด้านล่างนี้คือ รายนามผู้นำของเวียดนามใต้ นับตั้งแต่การก่อตั้งสาธารณรัฐปกครองตนเองโคชินไชนาใน ค.ศ. 1946 กระทั่งการล่มสลายของสาธารณรัฐเวียดนามใน ค.ศ. 1975 และการรวมชาติของประเทศเวียดนามใน ค.ศ. 1976
== สัญลักษณ์สี ==
== ประมุขแห่งรัฐ ==
== หัวหน้ารัฐบาล ==
== ธงราชการ ==
ไฟล์:Flag of Bao Dai (1948-1955).svg|ธงประจำตำแหน่งบ๋าว ดั่ย ประมุขแห่งรัฐเวียดนามในปี ค.ศ. 1949 – ค.ศ. 1955
ไฟล์:Presidential Standard of South Vietnam (1955–1963).svg|ธงประธานาธิบดีประเทศเวียดนามใต้ในปี ค.ศ. 1955 – ค.ศ. 1963
ไฟล์:Presidential Standard of South Vietnam (1963–1975).svg|ธงประธานาธิบดีประเทศเวียดนามใต้ในปี ค.ศ. 1964 – ค.ศ. 1975
ไฟล์:Flag of the President of the Republic of Vietnam as Supreme Commander of the Armed Forces.svg|ธงประธานาธิบดีประเทศเวียดนามใต้ในฐานะผู้บัญชาการสูงสุดของกองทัพ
== หมายเหตุ ==
== แหล่งข้อมูลอื่น ==
Rulers - Vietnam
World Statesmen - South Vietnam
ประเทศเวียดนามใต้
ผู้นำเวียดนามใต้
เวียดนามใต้
วิลลี บรันท์

วิลลี บรันท์ (Willy Brandt, ) ชื่อเกิด แฮร์แบร์ท แอ็นสท์ คาร์ล ฟราม (Herbert Ernst Karl Frahm; 18 ธันวาคม 1913 – 8 ตุลาคม 1992) เป็นรัฐบุรุษชาวเยอรมันเป็นหัวหน้าพรรคประชาธิปไตยสังคมแห่งเยอรมนีระหว่าง ค.ศ. 1964–1987 และเป็นนายกรัฐมนตรีแห่งเยอรมนีระหว่าง ค.ศ. 1969–1974 เขาได้รับรางวัลโนเบลสาขาสันติภาพประจำปี ค.ศ. 1971 จากนโยบาย "อ็อสท์โพลีทีค" (Ostpolitik) ที่เป็นมิตรต่อกลุ่มประเทศในยุโรปตะวันออก
วิลลี บรันท์ ลาออกจากตำแหน่งนายกรัฐมนตรีใน ค.ศ. 1974 หลังจากพบว่ากึนเทอร์ กีโยม หนึ่งในผู้ทำงานใกล้ชิดกับเขา เป็นสายลับจากเยอรมนีตะวันออก
== อ้างอิง ==
== แหล่งข้อมูลอื่น ==
The Federal Chancellor Willy Brandt Foundation 
Willy-Brandt-Forum in Unkel
Official Biography of Willy Brandt  by Chancellor Willy Brandt Foundation
Adam Sneyd, "Brandt Commission"  in Globalization and Autonomy Online Compendium, edited by William D. Coleman and Nancy Johnson
Biography of Willy Brandt
Willy Brandt and the unification of Europe from Center for European Studies collection
Ubben Lecture at DePauw University
 
บุคคลจากรัฐชเลสวิช-ฮ็อลชไตน์
นายกเทศมนตรีกรุงเบอร์ลิน
นายกรัฐมนตรีเยอรมนี
รองนายกรัฐมนตรีเยอรมนี
ผู้นำในสงครามเย็น
รัฐมนตรีว่าการกระทรวงการต่างประเทศเยอรมนี
ผู้ได้รับรางวัลโนเบลสาขาสันติภาพ
ชาวเยอรมันผู้ได้รับรางวัลโนเบล
แท็กคลาวด์

แท็กคลาวด์ (tag cloud, word cloud) คือ การจับสำนวนหรือคำ ในเนื้อหาบนเว็บไซต์ และแยกลำดับสถิติ จำนวนนับเพื่อนำมาจับกลุ่มกัน มีลักษณะคล้ายก้อนเมฆ มีการกำหนดขนาดตัวอักษรให้มีความใหญ่ เล็กต่างกัน เพื่อแสดงให้ผู้เข้าชมเว็บไซต์ได้เห็นความสำคัญของ คำ (tag) นั้นๆตามลำดับ จุดประสงค์หลักๆ ก็เพื่อสร้างความแปลกใหม่ ในการเข้าถึงเนื้อหา และความทันสมัยบนเว็บไซต์ที่ใช้เทคโนโลยีเว็บ 2.0 และกระตุ้นการคลิกเข้าไปดูในเนื้อหาตามคำที่สนใจได้ง่ายขึ้น
ในปัจจุบันที่ใช้กันส่วนใหญ่มักจะเป็นเว็บประเภทบล็อก เครือข่ายสังคม และวิดีโอออนไลน์ โดยเว็บกลุ่มนี้จะใช้แท็กคลาวด์จากกลุ่มคำค้น (keyword) ที่ผู้เข้าชมพิมพ์ค้นหาภายในเว็บไซต์
== ประโยชน์ ==
=== ด้านการค้นหาข้อมูล ===
สำหรับนอกจากความสวยงามแล้ว ยังมีผลต่อการทำ SEO (Search Engine Optimization เป็นการปรับแต่งเว็บไซต์และกระบวนการต่างๆ ของเว็บไซต์ตั้งแต่การออกแบบ เขียนโปรแกรม และการโปรโมทเว็บ) อีกด้วยเพราะในกูเกิลให้ความสำคัญของ ขนาดตัวอักษรหรือจำพวกแท็ก h3, h2, h1 เป็นต้น ดังนั้นทำให้เวลามีใครค้นหาข้อความเหล่านี้ก็เป็นส่วนหนึ่งที่เพิ่มความหนักแน่นให้กับเว็บไซต์ของเรา ซึ่งก็ทำให้กูเกิลหาเจอง่ายขึ้นเวลามีใครค้นหาคำในแท็กคลาวด์ แต่มันไม่ได้ช่วยอะไรมากนัก ส่วนใหญ่จะเน้นที่เนื้อหาบวกกับการเน้นคำในเนื้อหาจะทำให้สามารถค้นหาข้อมูลได้ง่ายขึ้นและได้ข้อมูลที่ตรงกับความต้องการมากยิ่งขึ้น
=== ด้านการเน้นทางวิชาการ ===
มีความสามารถในการเน้นวิชาที่สำคัญที่สุดมากแบบไดนามิก แนวคิดพื้นฐานของเมฆ แท็ก คือ การแสดงแท็กตามความหมาย, น้ำหนักของพวกเขาและความถี่ของพวกเขาเทียบกับแท็กอื่นๆ โดยแท็กสามารถเรียงตามตัวอักษรหรือตามความสำคัญหรือความนิยมของ ทั้งขนาดตัวอักษรและสีที่สามารถใช้เพื่อเน้นความสำคัญของข้อกำหนด แท็กสำคัญ คือ ที่ใหญ่และดังที่ควรปรากฏ
== อ้างอิง ==
เว็บ 2.0
คำสร้างใหม่
ภาษาเฉพาะวงการคอมพิวเตอร์
มิวคอร์

มิวคอร์ (Mucor) เป็นจุลชีพสกุลหนึ่ง ประกอบด้วยเชื้อราประมาณ 6 ชนิด ซึ่งส่วนใหญ่พบในดิน ระบบย่อยอาหาร ผิวพืช ผักเน่าเสีย และของเหลือจากการดูดซับทางชีวภาพที่เป็นไอเอิร์นออกไซด์
== แหล่งข้อมูลอื่น ==
Mucor ที่ Zygomycetes.org
Mucor species จาก Index Fungorum
Mucor page จาก Index Fungorum
เห็ดรา
รักไร้เสียง

รักไร้เสียง (聲の形; A Silent Voice) เป็นมังงะจากประเทศญี่ปุ่นที่เขียนและวาดภาพประกอบโดยโยชิโตกิ โออิมะ ผลงานชุดนี้ได้รับการตีพิมพ์ครั้งแรกแบบจบในตอนประจำฉบับเดือนกุมภาพันธ์ ค.ศ. 2011 ของเบสซะสึโชเน็งแมกกาซีน และต่อมาเริ่มเป็นซีรีส์เต็มรูปแบบของโชเน็นแม็กกาซีนรายสัปดาห์ ในเดือนสิงหาคม ค.ศ. 2013 โดยฉบับมังงะจบในวันที่ 19 พฤศจิกายน ค.ศ. 2014 ซึ่งได้รับการตีพิมพ์แบบทังโกบงจำนวนเจ็ดเล่มโดยสำนักพิมพ์โคดันชะในประเทศญี่ปุ่น มังงะชุดนี้ได้รับการเปิดตัวในแบบดิจิตอลโดยครันชีโรลมังงะและได้รับอนุญาตจากโคดันชะคอมิก ยูเอสเอ สำหรับการจัดพิมพ์ฉบับภาษาอังกฤษ ส่วนในฉบับภาพยนตร์อนิเมะดัดแปลงซึ่งผลิตโดยเกียวโตแอนิเมชันนั้นเปิดตัวเมื่อวันที่ 17 กันยายน ค.ศ. 2016
== รายชื่อตอนในมังงะ ==
== การตอบรับ ==
รักไร้เสียง ได้รับรางวัล"มังงะหน้าใหม่ยอดเยี่ยม"ในปี ค.ศ. 2008  เนื้อหาเรื่องนี้มีความยากสำหรับการตีพิมพ์ในนิตยสารมังงะใด ๆ กระทั่งได้รับการรวบรวมหลังจากที่มีการระงับข้อพิพาททางกฎหมายโดยฉบับเดือนกุมภาพันธ์ของเบสซะสึโชเน็งแมกกาซีน ซึ่งผลงานชุดนี้ได้รับรางวัลในอันดับหนึ่ง เนื่องด้วยเนื้อเรื่อง ที่เป็นตอนต่อเนื่องนี้ได้รับการตรวจสอบและการสนับสนุนจากสหพันธ์คนหูหนวกแห่งประเทศญี่ปุ่น ผลงานฉบับแรกทำยอดจำหน่ายได้ 31,714 เล่มภายในสัปดาห์แรกของการเปิดตัว โดยอยู่ในอันดับ 19 ของตารางมังงะออริคอน ส่วนในฉบับที่สองติดอันดับ 12 ด้วยยอดจำหน่าย 60,975 เล่มในสัปดาห์แรก ณ เดือนมีนาคม ค.ศ. 2014 ได้มีการวางจำหน่ายฉบับที่สาม 700,000 เล่ม นอกจากนั้น ผลงานนี้ได้รับการเสนอชื่อเข้าชิงรางวัลมังงะไทโชครั้งที่ 8 
ในเดือนกุมภาพันธ์ ค.ศ. 2015 ทางอะซะฮิชิมบุนได้ประกาศว่ารักไร้เสียงเป็นหนึ่งในเก้าผลงานที่ได้รับการเสนอชื่อเข้าชิงรางวัลวัฒนธรรมเทะซึกะ โอะซะมุ ประจำปีที่สิบเก้า โดยมังงะชุดนี้ได้รับรางวัลผู้สร้างใหม่
ส่วนในเดือนเมษายน ค.ศ. 2016 ได้มีการประกาศว่ารักไร้เสียง ได้รับการเสนอชื่อเข้าชิงรางวัลฉบับสหรัฐอเมริกายอดเยี่ยมสำหรับผลงานเอเชียนานาชาติ จากการมอบรางวัลไอส์เนอร์ 2016 
== อ้างอิง ==
== แหล่งข้อมูลอื่น ==
มังงะที่ตีพิมพ์ในปี พ.ศ. 2554
การ์ตูนญี่ปุ่นแนวโชเน็ง
การ์ตูนญี่ปุ่นแนวเสี้ยวชีวิต
สงครามอิตาลี-อะบิสซิเนียครั้งที่หนึ่ง

สงครามอิตาลี-อะบิสซิเนียครั้งที่หนึ่ง เป็นสงครามระหว่างจักรวรรดิเอธิโอเปียกับราชอาณาจักรอิตาลีเกิดระหว่างปี ค.ศ. 1894 ถึง 1896 เมื่ออิตาลีพยายามยึดเอธิโอเปียมาเป็นส่วนหนึ่งของจักรวรรดิอาณานิคมอิตาลีแต่เอธิโอเปียได้รับการสนับสนุนทางอาวุธจากอังกฤษ ฝรั่งเศส และรัสเซีย จึงทำให้เอธิโอเปียชนะสงครามได้และยุทธการอัดวาเป็นจุดสำคัญที่ชี้ขาดถึงผลของสงครามทั้งหมด
อีก 40 ปีต่อมาอิตาลีกลับมาสู้ใหม่ในสงครามอิตาลี-อะบิสซิเนียครั้งที่สอง ซึ่งอิตาลีชนะและสามารถยึดเอธิโอเปียมาเป็นส่วนหนึ่งของจักรวรรดิอาณานิคมอิตาลี
== เชิงอรรถ ==
== อ้างอิง ==
== แหล่งข้อมูลอื่น ==
 
สงครามเกี่ยวข้องกับทวีปแอฟริกา
สงครามเกี่ยวข้องกับอิตาลี
สงครามเกี่ยวข้องกับเอธิโอเปีย
ประวัติศาสตร์เอธิโอเปีย
แอฟริกาตะวันออกของอิตาลี
พ.ศ. 2438
พ.ศ. 2439
สงครามตัวแทน
การบุกครอง
สวนชาลิมาร์ (ลาฮอร์)

สวนชาลิมาร์ (ปัญจาบ, شالیمار باغ, Shalimar Gardens) หรือ สวนชาลามาร์ (Shalamar Gardens) เป็นกลุ่มสวนเปอร์เซีย ตั้งอยู่ที่เมืองลาฮอร์ แคว้นปัญจาบ ประเทศปากีสถาน เริ่มสร้างในปี ค.ศ. 1637 และสร้างเสร็จในปี ค.ศ. 1641 ควบคุมการสร้างโดยคาลิลุเลาะห์ ข่าน ขุนนางในราชสำนักจักรพรรดิชาห์ชะฮันแห่งจักรวรรดิโมกุล ร่วมกับอาลี มาร์ดาน ข่านและมุลละ อะลอล มอล์ก ตูนี แต่เดิมที่ดินที่สร้างสวนเป็นของตระกูลเมียนแห่งเมืองบักบันปุระ ภายหลังจักรพรรดิชาห์ชะฮันพระราชทานพระราชานุญาตให้ตระกูลนี้เป็นผู้ดูแลสวนเป็นการตอบแทนที่ถวายที่ดิน สวนชาลิมาร์อยู่ในการดูแลของตระกูลเมียนนานกว่า 350 ปี จนกระทั่งในปี ค.ศ. 1962  โมฮัมหมัด อัยยุบข่าน อดีตประธานาธิบดีปากีสถานประกาศให้สวนชาลิมาร์อยู่ในการดูแลของรัฐ
สวนชาลิมาร์มีลักษณะเป็นสี่เหลี่ยมด้านขนาน มีกำแพงสูงที่มีลวดลายวิจิตรล้อมรอบ จากด้านทิศเหนือถึงทิศใต้ยาว 658 เมตรและจากด้านทิศตะวันออกถึงทิศตะวันตกยาว 258 เมตร มีสามชั้น แต่ละชั้นสูง 4-5 เมตร ชั้นล่างสุดมีชื่อว่า "ผู้มอบชีวิต" (Hayat Baksh), ชั้นกลางชื่อว่า "ผู้มอบความดีงาม" (Faiz Baksh) และชั้นบนสุดมีชื่อว่า "ผู้มอบความพึงใจ" (Farah Baksh) ภายในสวนมีน้ำพุทั้งหมด 410 แห่ง (ชั้นล่าง 153 แห่ง, ชั้นกลาง 152 แห่งและชั้นบนสุด 105 แห่ง) นอกจากนี้ยังมีพื้นที่ใช้สอยอื่น ๆ เช่น ศาลา, สระน้ำ, โถง, หอสูงและหลุมฝังศพ
ในปี ค.ศ. 1981 สวนชาลิมาร์ได้รับการขึ้นทะเบียนเป็นมรดกโลกทางวัฒนธรรมร่วมกับป้อมลาฮอร์
== ดูเพิ่ม ==
รายชื่อแหล่งมรดกโลกในประเทศปากีสถาน
== อ้างอิง ==
== แหล่งข้อมูลอื่น ==
สิ่งก่อสร้างในลาฮอร์
แหล่งมรดกโลกทางวัฒนธรรม
สถาปัตยกรรมอิสลาม
แหล่งมรดกโลกในประเทศปากีสถาน
นูร์ซุลตัน นาซาร์บายิฟ

นูร์ซุลตัน แอเบอชูเลอ นาซาร์บายิฟ (Нұрсұлтан Әбішұлы Назарбаев, Nūrsūltan Äbışūly Nazarbaev link=no|Нурсултан Абишевич Назарбаев, Nursultan Abishevich Nazarbayev ; เกิด 6 กรกฎาคม พ.ศ. 2481) เป็นประธานาธิบดีของคาซัคสถานเขาเคยดำรงตำแหน่งเลขาธิการกลางพรรคคอมมิวนิสต์แห่งคาซัคสถานซึ่งเป็นตำแหน่งประมุขแห่งรัฐที่ปกครองคาซัคสถานโดยพฤตินัยในช่วงเวลาสั้น ๆ ในปี 1990 เขาได้รับการเลือกตั้งเป็นประธานาธิบดีคนแรกของประเทศในปี 1991 เขายังได้รับฉายาว่าบิดาแห่งชาวคาซัค ในเดือนเมษายน 2015 เขาได้รับการเลือกตั้งไปด้วยคะแนนร้อยละ 93
==อ้างอิง==
==แหล่งข้อมูลอื่น==
บุคคลที่ยังมีชีวิตอยู่
บุคคลจากแคว้นอัลมาเตอ
นักการเมืองโซเวียต
ประธานาธิบดีคาซัคสถาน
นายกรัฐมนตรีคาซัคสถาน
สมาชิกพรรคคอมมิวนิสต์แห่งสหภาพโซเวียต
มุสลิมชาวคาซัคสถาน
ผู้นำสูงสุด
ดินมูคัมเมด โคนายิฟ

ดินมูคัมเมด (ดีมัช) อัคเมตูเลอ โคนายิฟ (Дінмұхаммед (Димаш) Ахметұлы Қонаев; Динмухаммед Ахмедович Кунаев;  – 22 สิงหาคม 1993) เป็นนักการเมืองคอมมิวนิสต์ชาวคาซัคสถาน
โคนายีฟเกิดที่อัลมาเตอในครอบครัวชนชั้นกลาง ต่อมาได้ไปเรียนที่มอสโกในปี 1939 ในขณะที่เขาเป็นช่างที่เหมืองถ่านหิน Pribalkhashatroi เขาได้เขาร่วมกับพรรคคอมมิวนิสต์แห่งสหภาพโซเวียต
ต่อมาโคนายีฟได้เป็นรองประธานสภารัฐมนตรีแห่งสาธารณรัฐสังคมนิยมโซเวียตคาซัค ในปี 1942 ถึง 1952. และ 1947, 1951, 1955 และในปี 1959 เขายังเป็นผู้สนับสนุนโครงการดินแดนบริสุทธิ์ฮรุชชอฟ ต่อมาเขาได้รับเลือกจากเลโอนิด เบรซเนฟให้เป็นเลขาธิการกลางที่หนึ่งแห่งพรรคคอมมิวนิสต์แห่งคาซัคสถานซึ่งเป็นตำแหน่งประมุขแห่งรัฐที่ปกครองคาซัคสถานโดยพฤตินัยในปี 1964 เขาได้ดำรงตำแหน่งนานเป็นเวลา 20 ปี.ต่อมาเขาได้เป็นสมาชิกเต็มของโปลิตบูโรในปี 1971 ถึง 1987
โคนายีฟได้ปกครองคาซัคสถานและควบคุมเศรษฐกิจและการเมืองเขาเป็นคนที่จงรักภัคดีต่อเลโอนิด เบรซเนฟ จนเมื่อมิคาอิล กอร์บาชอฟเป็นผู้นำสหภาพโซเวียตเขาได้ถูกขับออกจากตำแหน่ง และเลือก Gennady Kolbin แทนเขาไม่ได้ใช้ชีวิดในสาธารณรัฐสังคมนิยมโซเวียตคาซัคจนกลับมาใช้ชีวิตหลังจากที่สหภาพโซเวียตล่มสลายแล้วเขาเสียชีวิตที่อัลมาเตอในปี 1993
==รางวัลที่ได้==
โคนายิฟ ได้รับ "ดาวทอง"แห่ง วีรบุรุษแห่งแรงงานสังคมนิยม สามครั้ง  ในช่วงปีสุดท้ายเขาได้ก่อตั้ง "มูลมิธีดินมูคัมเมด โคนายิฟ" หนึ่งในมูลมิธีสำคัญที่สนับสนุนนโยบายทางการเมืองของคาซัคสถาน
==อ้างอิง==
==แหล่งข้อมูลอื่น==
Kazakhstan: Seven Year Plan for Prosperity by Dinmukhamed Konayev
Commemorative Coin – 100 years anniversary of Konayev's birth
บุคคลจากอัลมาเตอ
นักการเมืองโซเวียต
แขวงไชยสมบูรณ์

ไชยสมบูรณ์ หรือ ไซสมบูน (ໄຊສົມບູນ) เป็นแขวงหนึ่งใน 17 แห่งของประเทศลาว จัดตั้งขึ้น เมื่อวันที่  31 ธันวาคม 2556 ตอนกลางของประเทศ มีอาณาเขตติดต่อเรียงตามเข็มนาฬิกา เริ่มจากทิศเหนือ ดังนี้ แขวงเชียงขวาง แขวงบอลิคำไซ แขวงเวียงจันทน์ และแขวงหลวงพระบาง มีพื้นที่ประมาณ 8,500 ตารางกิโลเมตร พื้นที่ส่วนใหญ่เป็นภูเขา ทำให้มีลักษณะภูมิอากาศค่อนข้างเย็นตลอดปี การเดินทางจากนครหลวงเวียงจันทน์ใช้ทางหลวงหมายเลข 13 ใต้ ผ่านแขวงบอลิคำไซ แขวงมีประชากร 102,041แสนกว่าคน (พ.ศ. 2561) แบ่งตามกลุ่มชาติพันธุ์ดังนี้ ชาวม้งร้อยละ 55.71, ชาวลาวลุ่มร้อยละ 25.97 และชาวขมุร้อยละ 18.32 แบ่งได้ 7,800 ครอบครัว ซึ่งในจำนวนนี้ยังประสบความยากจนอยู่ถึง 3,600 ครอบครัว แขวงไชยสมบูรณ์มีเมืองเอกคือเมืองอะนุวง
== ประวัติ ==
แขวงไชยสมบูรณ์ก่อตั้งเมื่อวันที่ 31 ธันวาคม พ.ศ. 2556 เป็นแขวงลำดับที่ 18 ของประเทศ (รวมนครหลวง) ด้วยวัตถุประสงค์เพื่อให้คณะปกครองแขวงและเมืองมีความสะดวกที่จะพัฒนาพื้นที่ดังกล่าวให้เจริญอย่างรวดเร็วและทั่วถึงเหมือนเมืองอื่น ๆ โดยพร้อมกันนั้นได้เปลี่ยนชื่อเมืองเอกจากเมืองไชยสมบูรณ์เป็นเมืองอะนุวงตามพระนามเจ้าอนุวงศ์ พระมหากษัตริย์แห่งอาณาจักรล้านช้างเวียงจันทน์พระองค์สุดท้าย และแบ่งเขตปกครองออกเป็น 5 เมือง ในจำนวนนี้ตั้งขึ้นใหม่ 3 เมือง ได้แก่ เมืองล้องซาน แยกออกจากเมืองฮ่ม เมืองล้องแจ้ง และเมืองอะนุวง ตั้งขึ้นจากเมืองไชยสมบูรณ์ นอกจากนี้ยังย้ายเมืองท่าโทมซึ่งเคยเป็นเขตปกครองของแขวงเชียงขวางมาขึ้นต่อแขวงไชยสมบูรณ์ด้วย
ก่อนหน้านี้ระหว่างปี พ.ศ. 2537 ถึง 2549 บางส่วนของแขวงเคยเป็นเขตพิเศษไชยสมบูรณ์ เพื่อบริหารจัดการเนื่องด้วยสาเหตุปัญหาชาติพันธุ์กลุ่มน้อยที่ยังมีมากในขณะนั้น
== การแบ่งเขตการปกครอง ==
แขวงไชยสมบูรณ์แบ่งเขตการปกครองออกเป็น 5 เมือง 96 บ้าน รายชื่อเมืองมีดังนี้
== อ้างอิง ==
== แหล่งข้อมูลอื่น ==
 
ไชยสมบูรณ์
ทางหลวงแผ่นดินหมายเลข 2038

ทางหลวงแผ่นดินหมายเลข 2038 สายภูเวียง-กุดฉิม เป็นถนนขนาด 4 ช่องจราจร เริ่มต้นจากทางหลวงแผ่นดินหมายเลข 12 บริเวณสามแยกไดโนเสาร์ (แยกกุดฉิม) อำเภอหนองเรือ จังหวัดขอนแก่น ผ่านตำบลโนนทอง อำเภอหนองเรือ ตำบลสงเปือย ตำบลหนองกุงธนสาร ตำบลภูเวียง อำเภอภูเวียง ตำบลเมืองเก่าพัฒนา สิ้นสุดที่ตำบลในเมือง อำเภอเวียงเก่า เป็นระยะทางประมาณ 30.53 กิโลเมตร
== การเดินทาง ==
ใช้สัญจรจากจังหวัดขอนแก่นไปยังจังหวัดหนองบัวลำภู ขอนแก่น-อำเภอบ้านฝาง-อำเภอหนองเรือ-อำเภอภูเวียง-อำเภอหนองนาคำ-อำเภอศรีบุญเรือง-หนองบัวลำภู ขอนแก่น-อำเภอบ้านฝาง-อำเภอหนองเรือ-อำเภอภูเวียง-อำเภอเวียงเก่า อำเภอแก้งคร้อ (จ.ชัยภูมิ) - อำเภอหนองเรือ-อำเภอภูเวียง-อำเภอหนองนาคำ-อำเภอศรีบุญเรือง-หนองบัวลำภู
== อ้างอิง ==
== แหล่งข้อมูลอื่น ==
4
ถนนในจังหวัดขอนแก่น
Science

redirect วิทยาศาสตร์
เดชเซียวฮื้อยี้ (ภาพยนตร์ พ.ศ. 2535)

เซียวฮื้อยี้ กระบี่ไม่มีคำตอบ (Handsome Siblings, 1992) ภาพยนตร์กำลังภายในสัญชาติจีนฮ่องกง ประเภทดัดแปลงบทประพันธ์(Adapted Screenplay) ซึ่งดัดแปลงเนื้อหามาจากวรรณกรรม เรื่อง เซียวฮื้อยี้ (ภาษาจีน :绝代双骄 - 绝代双骄 ภาษาอังกฤษ :Juedai Shuangjiao) ของนักเขียนวนิยายชื่อดังโกวเล้ง กำกับการแสดงโดย  เฉิง จื้อเหว่ย์ นำแสดงโดย หลิว เต๋อหัว , หลิน ชิงเสีย , จาง เหมี่ยน , อู๋ ม่งต๊ะ , อู๋ จวิ่นหวี่
ภาพยนตร์เรื่องนี้ เป็นภาพยนตร์ดัดแปลงที่ไม่แอบอิงนวนิยายดั้งเดิม มีการดัดแปลงบทประพันธ์จนไม่เหลือเค้าโครงบทประพันธ์เดิมในหลายๆส่วน เช่น ตัวละครหลัก ฮ่วย บ่อข่วย กลับกลายเป็นหญิงสาว และเป็นนางเอกของเรื่อง เป็นต้น ภาพยนตร์ออกฉายในเกาะฮ่องกงเมื่อวันที่ 12 พฤศจิกายน 1992 ประสบความสำเร็จทางรายได้อย่างมหาศาล สวนทางกลับคำวิจารณ์ว่า เป็นภาพยนตร์ดัดแปลงจากนวนิยายที่เลอะเทอะ และยอดแย่ แต่ภาพยนตร์ก็ได้เข้าชิงรางวัลตุ๊กทองฮ่องกงฟิล์ม อวร์อด ในรางวัลใหญ่ถึง 2 สาขา คือ นักแสดงนำหญิงยอดเยี่ยม หลิน ชิงเสีย และนักแสดงสมทบชายยอดเยี่ยม อู๋ จวิ่นหวี่
==เนื้อเรื่องย่อ==
ภาพยนตร์เรื่องนี้ เล่าถึงความแค้นระหว่างเจ้าแม่วังบุปผา กับ 10 คนโฉด แห่งหุบเขาคนโฉด ซึ่งมี 2 คนโฉดที่ทรยศหักหลังใส่ความพี่น้อง ตามกฏยุทธจักรบู้ลิ้มจะมีการประลองยุทธเพื่อชิงเจ้ายุทธจักรที่ต้องจัดขึ้นเป็นประจำทุกๆ 18 ปี  มีอำนาจให้คุณให้โทษชาวยุทธทั่วหล้า ในการประลองยุทธรอบใหม่นี้ เจ้าแม่หวังบุปผา และ 10 คนโฉด ต่างส่งตัวแทนเข้าร่วมชิงเจ้ายุทธจักรเพื่อหวังจะลงโทษซึ่งกันและกัน แต่ในครั้งนี้มีตัวโกงผู้มีวรยุทธสูงส่งและมีสัญชาตญาณโหดเหี้ยม อำมหิต เข้าร่วมชิงเจ้ายุทธจักรเพื่อหวังยึดครองยุทธจักรบู้ลิ้มไว้ในมือเพียงผู้เดียว มีแผนการซ่อนเงื่อนผูกปมไว้มากมาย ทั้งการทรยศหักหลัง ใส่ความ ระหว่างพี่น้อง พ่อกับลูก ลูกศิษย์กับอาจารย์ สามีกับภรรยา เพื่อแย่งชิงความเป็นใหญ่ในใต้หล้า แต่นั่นก็ไม่ใช่เรื่องง่าย เพราะมีผู้ขัดขวางแผนการของทุกๆคน ซึ่งก็คือ เซียวฮื่อยี้ (หลิว เต๋อหัว) เด็กหนุ่มผู้มีพรสวรรค์ ทะเล้น เจ้าชู้กลุ้มกริ่ม และยังมีเรื่องราวความรักโรแมนติกกับหญิงสาวผู้ปลอมตัวเป็นชายที่มาเข้าร่วมประลองยุทธในครั้งนี้อีกด้วย
==ตัวละครหลัก==
หลิว เต๋อหัว รับบทตัวละคร เซียว ฮื่อยี้ , หลิน ชิงเสีย รับบทตัวละคร ฮ่วย บ่อข่วย , จาง เหมี่ยน รับบทตัวละคร เจ้าแม่หวังบุปผา , อู๋ ม่งต๊ะ รับบทตัวละคร พี่ใหญ่แห่ง 10 คนโฉด , อู๋ จวิ๋นหวี่ รับบท ตัวโกง
==แหล่งข้อมูลอื่น==
ภาพยนตร์ฮ่องกง
ภาพยนตร์ภาษาจีนกวางตุ้ง
ภาพยนตร์กำลังภายใน
ภาพยนตร์กังฟู
คัมภีร์หยุดกระสุน

คัมภีร์หยุดกระสุน (Bulletproof Monk) เป็นภาพยนตร์แอคชัน-คอมเมดีสัญชาติอเมริกันในปี ค.ศ. 2003 กำกับโดย พอล ฮันเตอร์ นำแสดงโดย โจว เหวินฟะ, ฌอน วิลเลี่ยม-สก็อตต์, และ ไจเม่ คิง ดัดแปลงมาจากหนังสือการ์ตูนที่เขียนขึ้นโดยไมเคิล เอวอน เอมมิง ภาพยนตร์เรื่องนี้ถ่ายทำที่โทรอนโต, แฮมิลตัน, แคนาดา และนครนิวยอร์ก
==เนื้อเรื่องย่อ==
เป็นเวลาหลายปีมาแล้ว ที่พระสงฆ์ลึกลับรูปหนึ่ง (โจว เหวินฟะ) อุทิศตนปกป้องคัมภีร์โบราณที่เรียกว่า "หลักจารึกแห่งความสูงส่ง" ซึ่งเป็นกุญแจสำคัญที่นำไปสู่พลังอำนาจที่ไม่มีวันสิ้นสุด และต้องค้นหาผู้สืบทอดการเป็นผู้คุ้มครองคัมภีร์คนต่อไป คาร์ (ฌอน วิลเลี่ยม-สก็อตต์) จะเป็นตัวเลือกเดียว ซึ่งคาร์เป็นเด็กหนุ่มที่เหมือนกับเด็กหนุ่มทั่วไปที่คิดถึงตัวเอง แต่หลังจากที่เขาได้ช่วยพระสงฆ์คงกระพันผู้นี้จากการถูกจับ ทั้งสองจึงได้ร่วมกันปกป้องโลกจากการคุกคามของผู้ที่คอยตามล่าหลักจารึก และด้วยความช่วยเหลือจากหญิงสาวนามว่า แบดเกิร์ล (ไจเม่ คิง) และทั้งหมดก็ได้ร่วมกันเผชิญหน้ากับศัตรูที่แกร่งฉกาจ เพื่อรักษาคัมภีร์
==นักแสดง==
โจว เหวินฟะ รับบท พระสงฆ์ไร้นาม
ฌอน วิลเลี่ยม-สก็อตต์ รับบท คาร์
ไจเม่ คิง รับบท เจด/แบดเกิร์ล
คาร์เรล โรเดน รับบท สตรัคเกอร์
วิกตอเรีย สเมอร์ฟฟิต รับบท นีน่า
โรเจอร์ หยวน รับบท พระอาจารย์
มาโค อิมาวัตซึ รับบท นายโคจิมะ
มาคัส เจียน ไพเร่ รับบท นายฟางแทสติก
==อ้างอิง==
==แหล่งข้อมูลอื่น==
ภาพยนตร์อเมริกัน
ภาพยนตร์ที่ถ่ายทำในโทรอนโต
ภาพยนตร์โดยเอ็มจีเอ็ม